Začervenanie okolo krku a úst
Dobrý deň chcem sa opýtať čo to môže byť urobilo sa mi začervenanie okolo úst a krku svrbí to a páli to.
Dobrý deň
Ďakujeme za Vašu otázku
Začervenanie okolo úst a na krku môže mať mnoho príčin. Môže byť príčinou alergickej reakcie, kožného ochorenia, užívania liekov, hormonálnych zmien, ale aj pôsobením vonkajších faktorov ako je slnečné žiarenie, vietor, a i.
Na zmiernenie príznakov odporúčam užívanie lieku
Zodac
, ktorý sa používa na liečbu príznakov spojených s alergickou reakciou ako je napríklad žihľavka. Užíva sa jedna tableta denne. Súčasne odporúčam na lokálnu aplikáciu liek
Fenimax
, ktorý je indikovaný na krátkodobé zmiernenie svrbenia spojeného s dermatózami (kožné ochorenie), žihľavkou, poštípaním hmyzom, spálením od slnka a miernymi povrchovými kožnými popáleninami. Gél sa aplikuje v rovnomernej vrstve na postihnuté miesta 2-4x denne.
Ak sa Vaše ťažkosti do 3 dní od liečby nezlepšia alebo sa zhoršia, bude potrebné konzultovať Váš zdravotný stav s lekárom. Lekár na základe vyšetrenia určí príčinu Vašich ťažkostí a ďalší postup liečby.
Prajem pekný zvyšok dňa
S pozdravom, PharmDr. Lucia Kubáňová